František Musil (hokejista)

František Musil (* 17. december 1964, Pardubice) je bývalý český hokejista. V súčasnosti sa venuje trénerskej profesii. Pôsobí ako asistent Aloisa Hadamczika pri českej reprezentácii (spolu s Josefom Palečkom)

Už v roku 1983 si ho vybrala v drafte v druhom kole Minnesota North Stars. V tej dobe ako osemnásťročný získal striebro na majstrovstvách sveta a o dva roky neskôr dokonca zlatú medailu v Prahe. V roku 1986 emigroval do USA a stal sa hráčom Minnesota North Stars. V tomto mužstve pôsobil do sezóny 1990/91, v priebehu ktorej prestúpil do Calgary Flames. V ročníku 1994/95 hral za nemecký Saxonia Foxes a následne za HC Sparta Praha. Od ďalšej sezóne hral znovu v NHL za Ottawa Senators, v ktorej odohral 2 roky. Od sezóny 1997/98 vystriedal viacero mužstiev – Edmonton Oilers, Detroit Vipers a Indianapolis Ice v IHL a na dva roky opäť Edmonton Oilers, kde po sezóne 2000/01 ukončil kariéru.

Je ženatý s Andreou Holíkovou, dcérou hokejistu Jaroslava Holíka.

Reprezentácia
Musil nastúpil na šiestich šampionátoch (1983, 1985, 1986, 1991, 1992, 1994), z ktorých si odviezol 3 vzácne kovy. Ďalej sa zúčastnil dvoch kanadských pohárov (1984 a 1991)

Neskôr na majstrovstvách 2006, 2007 a 2008 pôsobil v pozícii asistenta trénera Českej hokejovej reprezentácie.

 Externé odkazy 


 Zdroj 


Kategória:Českí hokejisti
Kategória:Českí hokejoví tréneri
Kategória:Majstri sveta v ľadovom hokeji
Kategória:Účastníci MS v hokeji 1991
Kategória:Účastníci MS v hokeji 1992
Kategória:Účastníci MS v hokeji 1994
Kategória:Účastníci MS v hokeji 2006
Kategória:Účastníci MS v hokeji 2007
Kategória:Hráči Minnesota North Stars
Kategória:Hráči Edmonton Oilers
Kategória:Hráči Ottawa Senators
Kategória:Hráči Calgary Flames
Kategória:Účastníci MS v hokeji 1985